שיחה:הפריצה ההמונית לחשבונות iCloud של ידוענים (2014)

message: שם הערך כולל את המילה "פריצה", שלא ברור מה משמעותה המדויקת, אבל היא מרמזת להתגברות כלשהי על פרוטוקול אבטחת מידע. מכיוון שלא סביר שמשהו כזה קרה כאן, לא ראוי לקרוא לערך כך. באנגלית מדברים על "הדלפה" וזה נראה לי סביר. דניאל 19:16, 8 באוקטובר 2014 (IDT)
replies: text: ההדלפה של התצלומים לאינטרנט התרחשה רק לאחר שהאקרים עמלו רבות על פריצת עשרות חשבונות iCloud בבת אחת + גניבת התמונות. משום כך לפי דעתי כן כדאי שבשם הערך יושם הדגש על הפריצה של חשבונות ה-iCloud ולא על ההדלפה של התמונות שבאה לאחר הפריצה ההמונית. ייתכן שכדאי יהיה לשקול שימוש במילה מדויקת יותר מאשר המילה "פריצה" (אשר מוגדרת אצלנו בתור "חדירה למערכת מחשב תוך עקיפת מנגנוני האבטחה שלה"), אף על פי כן, בשל היקף החשבונות אשר אליהם הושגה גישה בבת אחת, לפי דעתי כן ניכר כי מדובר באנשים שהשתמשו בשיטות מתקדמות לשם עקיפת מנגנוני האבטחה של חשבונות ה-iCloud, ולכן לפי דעתי המילה "פריצה" כן רלוונטית למקרה הזה. מה דעתם של יתר המשתמשים? WikiJunkie - שיחה 20:24, 8 באוקטובר 2014 (IDT)
replies: text: :קודם כל, העניין המרכזי כאן הוא ההדלפה ולכן מתאים שזה יהיה שם הערך. אין שום חשיבות לסדר כרונולוגי. שנית, אני מסופק אם אכן נעקפה מערכת האבטחה של אפל (אחרת היו גונבים הרבה יותר), וסביר יותר שנוצלו טעויות אנוש בהגנה על הפרטיות (כפי שנפוץ בקרב כל האוכלוסייה), ואני בספק רב אם נעשה כאן שימוש ב"שיטות מתקדמות". אבל זה לא משנה מה דעתי ומה דעתך. משנות העובדות, וטרם הוכח שמדובר ב"פריצה" (במובן המצומצם של המילה). דניאל 00:51, 9 באוקטובר 2014 (IDT)
replies: text: ::ההערכה היא שהפורצים גנבו הרבה יותר מאשר רק תמונות. על אף שאתה סבור שלא מדובר בשימוש בשיטות מתקדמות, אינך יכול להתעלם מהעובדה שבוצעה כאן מתקפה מקוונת ממוקדת בפרק זמן קצר יחסית אשר במסגרתה נגנב תוכן אישי בהיקף חסר תקדים מכמות גדולה של אנשים מקבוצה מסוימת. אפילו אם הפורצים הצליחו להתקין סוס טרויאני פשוט במחשבים של כל הידוענים, עדיין, בשל ההיקף חסר תקדים של החשבונות שנפרצו ב-iCloud בפרק זמן קצר יחסית דווקא הפריצה+הגניבה חשובה במידה רבה בסיפור הזה (אפילו אם בסוף אכן יתברר שמנגנוני האבטחה שלה של אפל מושלמים והפריצות+הגניבות בוצעו רק בשל טעויות אנוש). WikiJunkie - שיחה 08:00, 9 באוקטובר 2014 (IDT)
thread_title:  שם הערך 

message: אם החלטתם, שהפוגרומים בירושלים, השנה, לא חשובים מספיק לוויקיפדיה, אז מה בדיוק חשוב בפרשיה הזו?
replies: text: גם אני חושב שאין חשיבות. אבנר - שיחה 17:34, 9 באוקטובר 2014 (IDT)
replies: text: :יש חשיבות, כי אם לזה אין חשיבות, אז מה אם סנודן? שי • מנשמע? • 1.. 2.. צא! 17:53, 10 באוקטובר 2014 (IDT)
replies: text: ::1. סנודן לא פרץ לשום מקום. 2. האם לכל פרסום מידע פרטי/סודי יש חשיבות? אשמח להסבר קצר מה הופך אירוע זה לייחודי לעומת פריצות אחרות. אבנר - שיחה 21:03, 10 באוקטובר 2014 (IDT)
replies: text: :::סנודן? אה?! למה לא תשווה את הערך הזה למרדכי וענונו?
קודם כל נתחיל מכך שאתייחס למה שאני סבור שהנו הטיה אתנוצנטרית (bias) בקרב העורכים הישראלים המתנגדים לקיומו של הערך הזה בוויקיפדיה העברית. בואו נגיד שבמקום הוליווד הרחוקה, במדינת ישראל הייתה קמה רשת מחתרתית לסחר בתמונות עירום של ידוענים ישראלים בולטים במיוחד אשר במשך מספר חודשים הייתה (1) פורצת בהצלחה למאות מכשירי Iphone של ידוענים ישראלים בולטים במיוחד (ה-A-list celebrities של ישראל)  (2) גונבת מהמכשירים שלהם מידע אישי + תמונות עירום פרטיות (3) מפרסמת ללא כל הפרעה מאות תמונות עירום פרטיות של כל אותם הידוענים באינטרנט לפחות פעם בחודש במשך מספר חודשים בעוד שבמקביל מתבצעת חקירה מקיפה בניסיון לאתר ולעצור את רשת הפורצים והמדלפים. הרי ברור שאם היתה מתרחשת בישראל אותה הפרשה בדיוק הייתם מתייחסים הרבה יותר בחומרה למעשים הללו ולפי דעתי סביר להניח שלא היתם מנסים לטעון כי מדובר בפרשה חולפת שכבר נשכחה.
בכל מקרה, למרות שעדיין לא סיימתי לפתח את הערך (הייתי מעדיף שדיון החשיבות יתקיים לאחר שהעבודה על הערך תושלם), אציין בינתיים כי אני סבור שכן יש לערך הזה חשיבות אנציקלופדית מהסיבות הבאות:
* לפי דעתי יש חשיבות אנציקלופדית לערכים העוסקים באירועים בולטים במיוחד בתחום אבטחת מידע. במידה שערכים מהסוג הזה, העוסקים במקרים הבולטים ביותר, נכתבים היטב ניתן יהיה ללמוד הרבה על הכשלים במנגנוני האבטחה שמאפשרים לקבוצות האקרים להשתלט על מערכות מסויימות ולגרום נזק.
* מדובר בפרשה ייחודית ובולטת במיוחד שלא הייתה כדוגמתה בעבר, אשר בה כמות עצומה של קורבנות אשר נודעים במיוחד בעולם (לא הייתה עד היום קבוצת האקרים+מדליפים ששילבה כוחות לפרוץ לכמות כה גדולה של ידוענים בולטים בפרק זמן כה קצר ואשר לאחר מכן הדליפה את כל מה שמצאה). לפי הבנתי מדובר באחת ממתקפות הפישינג הגדולות והבולטות ביותר בכל הזמנים.
* בשלב הנוכחי כבר ברור שמדובר בפרשה מתמשכת - ה-FBI ממשיך לחקור את ההדלפות וככל הנראה יהיה אנשים שיועמדו לדין בהמשך, יש תביעת ענק בדרך מצד הידוענים נגד גוגל, ובמקביל... ההאקרים ממשיכים להפיץ תמונות של ידוענים נוספים אשר חשבונות ה-iCloud שלהם נפרצו גם כן.
* ישנו כיסוי תקשורתי נרחב ומתמשך במקורות בינלואמיים בולטים רבים במיוחד מכל העולם - הוספתי עד כה 42 מקורות בולטים שונים (מקורות בולטים כגון הדיילי טלגרף, הגארדיאן, וושינגטון פוסט, טיים מגזין, ואל-ערביה) אשר פורסמו בעיתונות העולמית בזמנים שונים לאורך הפרשה.
* כמו כן חשוב לציין גם שישנם 8 בינויקים במהדורות בולטות של ויקיפדיה כגון הוויקיפדיה האנגלית, הוויקיפדיה הגרמנית, הוויקיפדיה הפרסית, הוויקיפדיה הרוסית והוויקיפדיה הסינית.
אני מקווה בכל מקרה שכאשר אסיים את העבודה על הערך החשיבות האנציקלופדית של הנושא תהיה ברורה יותר לכולם. WikiJunkie - שיחה 09:06, 11 באוקטובר 2014 (IDT)

text: WikiJunkie, הסיבה שהצבתי תבנית חשיבות כבר כעת היא כי לא רציתי לייתר את ההשקעה המרשימה שלך בערך. אני מודה לך על הטיעונים המפורטים. הם מראים לדעתי על עניין תקשורתי עולמי ברכילות סלבס. אני כמוך חושב שחשיבות הערך יכולה לנבוע מכך שמדובר באירוע בולט בתחום אבטחת המידע זאת להבדיל מנושא המידע שהודלף. אולם בינתיים לא התפרסמו לידיעתי פרטים טכנולוגים שמצביעים על כיוון זה. לדעתי היה אפשר להסתפק בפסקה ב-iCloud. אני מסיר בינתיים את תבנית החשיבות כדי לאפשר לסיים בנחת את כתיבתו. אבנר - שיחה 10:47, 11 באוקטובר 2014 (IDT)
replies: text: :תומכת בחשיבות. פרשה שעשתה כותרות גדולות בכל העיתונים. מסכימה עם טיעוניו של ויקיג'נקי. • צִבְיָה • שיחה • ט' בחשוון ה'תשע"ה 15:13, 2 בנובמבר 2014 (IST)
thread_title: חשיבות

message: שלום עורכים יקרים,
מצאתי קישור חיצוני אחד או יותר בהפריצה ההמונית לחשבונות iCloud של ידוענים (2014) שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://www.wzzm13.com/story/news/2014/09/01/justin-verlander-kate-upton-apparent-victims-of-nude-photo-leak/14937653/ נמצא כקישור שבור. לא נמצא בארכיון.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 06:12, 24 באוקטובר 2022 (IDT)
thread_title:  נמצאו קישורים חיצוניים שצריכים תיקון (אוקטובר 2022) 

message: קטגוריה:ערכים שיש לתקן בהם קישורים חיצוניים
שלום,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*https://celebrity.yahoo.com/news/kaley-cuoco-addresses-nude-photo-leaks-with-topless-picture-153847730.html נמצא כקישור שבור. מומלץ להוסיף https://web.archive.org/web/20140904120910/https://celebrity.yahoo.com/news/kaley-cuoco-addresses-nude-photo-leaks-with-topless-picture-153847730.html לכתובת המקורית.
*http://www.wzzm13.com/story/news/2014/09/01/justin-verlander-kate-upton-apparent-victims-of-nude-photo-leak/14937653/ נמצא כקישור שבור. לא נמצא בארכיון.
*http://au.ibtimes.com/articles/568658/20141006/fappening-4-includes-nude-selfie-leaks-male.htm נמצא כקישור שבור. מומלץ להוסיף https://web.archive.org/web/20141011004356/http://au.ibtimes.com/articles/568658/20141006/fappening-4-includes-nude-selfie-leaks-male.htm לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 21:21, 16 באוקטובר 2023 (IDT)
thread_title:  נמצאו קישורים חיצוניים שצריכים תיקון (אוקטובר 2023)